حزب الكتايب اللبنانيه (بالفرنسي: Phalanges Libanaises) هوه حزب يميني لبناني ,علماني على الورق لكن فى الحقيقه الغالبيه العظمى من اعضاؤه و المساندين ليه من المسيحيين الموارنه . كان للكتائب دور رئيسي فى بدايت الحرب الاهليه اللبنانيه (1975 - 1990) و كان طرف اساسي من اطراف النزاع فى أوائل السنين من الحرب , ولكن في نهاية الثمانيات تراجع دور الكتائب لصالح حركات اخرى مثل القوات اللبنانيه الى بقيت الممثل الاساسي لليمين المسيحي لغايت نهاية الحرب . مع بدايت الالفينات حزب الكتايب بدأ يرجع ثانية للساحه السياسيه و هوه دلوقتي جزء من تحالف 14 اذار. حزب الكتايب اسسه الشيخ بيار الجميل سنت 1936 كمنظمه برلمانيه مارونيه للعمل الشبابي على نفس شكل الاحزاب القوميه فى اوروبا فى الوقت ده , زي حزب الفالانج الاسباني و الحزب الفاشي الايطالي فى ايطاليا . بيار الجميل كان رياضي اوليمبي و سافر لتمثيل لبنان فى اوليمبياد 1936 فى بيرلين , و شاف هناك المنظمات الشبابيه النازيه , و ده كان ليه تأثير كبير على تقاليد حزب الكتايب اللى كان اعضاؤه بيلبسوا فى الاول قمصان بنّيه زي اللى كان بيلبسها مجموعت القمصان البنيه النازيه و كان اعضاؤ الحزب بيحييوا بعض بتحيت النازي فى بدايت انشاء الحزب.